open-index/open-wikipedia-markdown huggingface dataset:
Sibyllenorti loss

**Sibyllenorti loss** oli suur lossikompleks samanimelises kohas Alam-Sileesias, tänapäeva Szczodres, 12 km Wrocławist kirdes.

See kuulus Oelsi hertsogitele ja oli hiljem Saksi kuningate eraomand. Loss hävis Teise maailmasõja käigus, tänapäeval on alles osade hoonete varemed ja metsistunud lossipark.

## Ajalugu

Alates 1592. aastast kuulusid hilisemas lossi asukohas olevad Neudorfi ja Rastelwitzi külad Gaffronide perele. 1685. aastal müüs vürst Balthasar Wilhelm von Gaffron maad hertsog Christian Ulrich von Württemberg-Oelsile, kes selle oma teise naise Sibylle Maria von Sachsen-Merseburgi auks Sibyllenortiks nimetas. 1692. aastal valmis 13 aakri suurune, prantsuse stiilis aiaga suveresidents. 1712. aastal kinkis Christian Ulrichi poeg Karl Friedrich lossi oma naisele, Sibylle Charlotte Julianele. Nende järeltulijaid loss eriti ei huvitanud, alles 1792. aastal tegi järgmine omanik hertsog Friedrich August seal remonti ning rajas juurdeehitusi, sh lisati hoonele tornid. 1851–1867 aastatel ehitati loss taas ümber ning lisati inglise stiilis park.

Pärast viimase Oelsi hertsogi, Wilhelm von Braunschweig-Lüneburgi surma läks loss tema vennapojale, Saksi kuningas Albertile, kes seda suveresidentsina kasutas. 1902. aastal suri ta seal pärast rasket haigust. Troonist loobumise järel sai lossist Friedrich August III alaline elukoht ning 1932. aastal suri ka tema seal. Tema poeg Friedrich Christian ei suutnud lossi üleval pidada ning müüs suure osa selle interjörist oksjonil maha, lossi raamatukogu annetati Breslau Ülikoolile.

Alates 1939. aastast kasutati kopleksi Luftwaffe baasina, 1945. aastal lasti see Punaarmee lähenedes Wehrmachti poolt õhku. Poola Rahvavabariik kasutas hoone allesjäänud osi Riikliku Julgeolekuteenistuse majutamiseks, pärast suurt remonti 1977–1980 aastatel kasutati seda treeningkeskusena. Ülejäänud varemed lammutati, osa kividest kasutati Varssavi ülesehitamiseks. Tänapäeval on alles osa idatiivast, osa teatrist, pargiväravad ja pargivahi majake. Park koos hoonetega on eraomand.

## Välislingid
* Die außergewöhnliche Geschichte und das schreckliche Ende des schlesischen Windsors, polenjournal.de

* Pałac Sybilli w Szczodrem , lossi leht Facebookis (poolakeelne)
* Marek Nienałtowski, Pałac w Sibyllenort (Szczodre) w latach 1692–1792, blogi (poolakeelne)
Raivo Johanson

**Raivo Johanson** (7. oktoober 1953 Käina – 2. september 2003 Tallinn) oli eesti jalgrattur, treener ja sporditegelane.

## Elulugu
Ta lõpetas 1971. aastal Tallinna 2. Keskkooli, hakkas sportima 1964. aastal Tallinnas majavalitsuse spordiringis Visadus. 

Johanson tuli Tallinna koolinoorte meistriks jäähokis, alustas jalgrattatreeninguid aastal 1968 Kalevis Rein Nõu juhendamisel, sai 1970 sotsialismimaade olümpialootuste võistlustel 80 km meeskonnasõidus 3. koha, tuli 1969–1970 maanteesõidus Eesti juunioride meistriks ja 3-kordseks koolinoorte meistriks.

Johanson töötas aastatel 1971–1985 treenerina Kalevi jalgrattaspordikoolis, Tööjõureservides ja Tallinna Spordiinternaatkoolis, oli 1986–1993 jalgrattaspordikooli asedirektor ja direktor. Ta tegutses ka kohtunikuna (1979. aastast üleliiduline kategooria), oli 1982. aastast Rahvusvahelise Jalgrattaspordiliidu (UCI) rahvuskomissar, tegutses Eesti Jalgrattaspordi Föderatsiooni presiidiumis, oli 1982–1983 kohtunike kolleegiumi esimees, 1978–1979 ja 1995–2003 Jalgrattaspordiliidu tehnilise komisjoni liige ning Kehakultuuri, Spordilehe ja spordiaastaraamatute (1986, 1993) kaastööline.

## Tunnustus

* 1970 NSV Liidu meistersportlane

## Teoseid

* Raivo Johanson. *Jalgrattasport Eestis*, 1997

## Isiklikku
Tema poeg on jalgrattur Oliver Johanson.

## Viited
Ruutkrooni kojaorden

**Ruutkrooni kojaorden** on Saksimaa kuninga Friedrich August I poolt 1807. aastal asutatud orden. Seda anti nii sõjaväelastele kui ka tsiviilisikutele.

## Nimi
Ordeni nimi viitab Saksimaa vapile, millel on kollase-musta triibulisel taustal diagonaalne roheline aedruut.

## Välimus

Orden koosneb kuldsest, roheliseks värvitud Johannese ristist, millel on valge, kuldse servaga äär. Risti keskel on valge, kuldsete aedruutudega ääristatud medaljon, millel on kujutatud kroon ja tähed F A (Friedrich August). Medaljoni teisel küljel on kirjas deviis PROVIDENTIAE MEMOR (lad. mäleta jumalikku ettemääratust). Ordeni lint on roheline, suurpaela kanti üle parema õla. Ordenil oli üks klass.

## Annetamised
Ordenit annetati üsna harva, korraga võis olla 24 kavaleri. Erandi moodustasid kuningalik perekond, kes selle pärast sündi said, ning teised riigipead.

Kahel korral anti ordenit välja briljantidega: 1859. aastal Portugali peaminister de Loule ja 1885. aastal kantseler Otto von Bismarckile.

Kavaleri surma järel tuli orden tagastada.

## Kirjandus

* Erhard Roth. *Die Verleihungen des Hausordens der Rautenkrone, des Verdienstordens, des Verdienstordens mit Schwertern (bis 1914) sowie der Damenorden des Königreichs Sachsen.* PHV, Offenbach 1998, .
* Jörg Nimmergut. *Deutsche Orden und Ehrenzeichen bis 1945.* Band 3: *Sachsen–Württemberg I.* Zentralstelle für wissenschaftliche Ordenskunde, München 1999, , lk. 1160–1172.
* Marc Eric Mitzscherling. *Der königlich sächsische Hausorden der Rautenkrone. Genese, Verfasstheit und Verleihungspraxis eines Hausordens des 19. Jahrhunderts*, Greifswald 2022 (bakalaureusetöö, Academia.edu).
Spinatiroheline

**Spinatiroheline** on üks rohelistest värvitoonidest, sügav tumeroheline värvus. Värvust kirjeldatakse soojatoonilise, kollase poole kalduva sügavrohelisena, mis sarnaneb spinati lehtede värvusega.

## Ajaloost
Nimetus võis algselt viidata spinati kasutamisele toidu roheliseks värvimiseks.

Spinatirohelisena kirjeldati 19. sajandil jahiriietuse tagasihoidlikku tumerohelist värvi.

1905. aastast pärit värvinäidiste kogu "Répertoire de couleurs pour aider à la détermination des couleurs des fleurs, des feuillages et des fruits" aiandusega tegelejate tarbeks teises köites kirjeldatakse spinatirohelist kui spinatipeenra ligikaudset värvust pilves ilmaga 6–8 meetri kauguselt.

## Pildid

-365 spinach pie to be (26698198381).jpg|Spinatilehed
Green Magic Vegetables Spinach (41648196070).jpg|Spinatilehed


## Variatsioonid
Prantsuskeelne värvinimetuste portaal pourpre.com annab spinatirohelise (*vert épinard*) vasteks tumeroheliste toonivahemiku  .

Värvinimetuste portaal code-couleur.com annab spinatirohelise vasteks keskmise tumerohelise  .

RAL Design värvitoon 140 60 20 *Spinatgrün* on nefriit- või mandlirohelisega sarnanev heledam roheline  .

Pantone värvivaliku toon 16-0439 *Spinach Green* on soe heleroheline  .

## Muud
Prantsuskeelne väljend "paysage épinard" 'spinatimaastik' on maalikunstis halvustav väljend maastikumaali kohta, milles domineerib roheline värv.

## Vaata ka
* Mürdiroheline
* Kroomroheline

## Viited
Soonik

**Soonik** (*Delicatula integrella*) on šampinjonilaadsete seltsi heinikuliste sugukonda kuuluv seente liik.

## Välislingid
* Soonik andmebaasis eElurikkus
Lainjasservaline tümak

**Lainjasservaline tümak** (*Osteina undosa*) on torikulaadsete seltsi kuuluv seeneliik.

Seen kasvab okaspuude lamatüvedel.

## Välislingid
* Lainjasservaline tümak andmebaasis eElurikkus.
Georg (Saksimaa)

**Georg** (sündinud *Friedrich August Georg Ludwig Wilhelm Maximilian Karl Maria Nepomuk Baptist Xaver Cyriacus Romanus von Sachsen*, 8. august 1832 Pillnitz – 15. oktoober 1904 Pillnitz) oli 1902. aastast kuni 1904. aastani Saksimaa kuningas. Ta kuulus Wettinite dünastia Alberti liini.

## Elulugu
Georg sündis hilisema kuninga Johanni ja Bayeri printsessi Amalie kolmanda pojana. 1849.–1850. aastal käis ta umbes pool aastat Bonni ülikoolis, 1852.–1853. aastal teenis ta Radebergi garnisonis leitnandina. 1854. aastal sai tema isa kuningaks ning tema vanem vend Albert kroonprintsiks, ise oli ta troonijärgsuselt teine. Austria-Preisi sõja ajal juhtis ta Saksi armee 1. ratsaväebrigaadi, Prantsuse-Preisi sõjas juhtis ta 1. jalaväedivisjoni ja hiljem 12. armeekorpust. 18. jaanuaril 1871 esindas ta Versailles' rahuläbirääkimistel Saksimaad. 1888. aastal ülendati ta Preisi armee kindralfeldmarssaliks.

1902. aastal sai Georg oma venna surma järel 70. aastaselt Saksimaa kuningaks. Ta oli ebapopulaarne, kuna erinevalt varasemast kombest ei loobunud ta oma poja kasuks troonist. 1904. aastal suri ta kopsupõletikku. Ta maeti Dresdeni õukonnakirikusse.

## Perekond
1859. aastal abiellus Georg Lissabonis Portugali printsessi Maria Annaga. Neil oli kaheksa last:

* Marie Johanna (1860–1861)
* Elisabeth Albertine (1862–1863)
* Mathilde (1863–1933)
* Friedrich August III (1865–1932)
* Maria Josepha (1867–1944)
* Johann Georg (1869–1938)
* Maximilian (1870–1951)
* Albert (1875–1900)

## Kirjandus

* Walter Fellmann. *Sachsens Könige 1806–1918.* Koehler&Amelang, München ja Berliin, 2000, ISBN 3-7338-0233-0.
* Otto Posse. *Die Wettiner. Genealogie des Gesamthauses.* Zentralantiquariat Leipzig, 1994, ISBN 3-7463-0171-8.
* Saksi hertsog Albert. *Die Wettiner in Lebensbildern.* Styria-Verlag. Graz/Viin/Köln, 1995. ISBN 3-222-12301-2.
* Konrad Sturmhoefel. *Zu König Georgs Gedächtnis. Ein Abriß seines Lebens.* Baensch, Dresden, 1905.
* Luise von Toscana. *Mein Leben.* Dresden, 1991. ISBN 3-364-00225-8.
* Hans Körner. *Georg, König von Sachsen.* *Neue Deutsche Biographie* (NDB). Osa 6, Duncker & Humblot, Berliin, 1964, ISBN 3-428-00187-7, lk. 227. (Digitaliseeritud).
Venemaa Valitsuse juures asuv Rahvamajanduse Akadeemia

**Venemaa Valitsuse juures asuv Rahvamajanduse Akadeemia** (vene keeles Академия народного хозяйства при Правительстве Российской Федерации) oli 1977-2010 tegutsenud kõrgkool Venemaal Moskvas.

1970. aastal loodi NSV Liidu Ministrite Nõukogu teaduse ja tehnika riikliku komitee juures Rahvamajanduse juhtimise instituut, mille peamiseks ülesandeks oli riiklike ettevõtete juhtivtöötajate kvalifikatsiooni tõstmine.  1977. aastal muudeti instituut **NSV Liidu Ministrite Nõukogu juures asuvaks Rahvamajanduse Akadeemiaks**.

## Vaata ka
* Venemaa Rahvamajanduse ja Riigiteenistuse Akadeemia
Inglise roheline

Värvinimetus "Inglise roheline" (kasutatakse kunstitarvete jm värvuse märkimiseks) võib tähendada üht alljärgnevaist:
* pigmendisegu kroomroheline (prantsuse keeles *vert anglais*) või selle värvus
* pigmendisegu Hookeri roheline või selle värvus
* *[[British racing green]]*
Riina Vanhanen

**Riina Vanhanen** (1984. aastani **Riina Babitševa**; sündinud 10. veebruaril 1953 Elvas) on eesti lavastuskunstnik. 

Ta lõpetas 1971. aastal Tallinna 2. Keskkooli ja õppis aastatel 1974–1981 Eesti NSV Riikliku Kunstiinstituudi (ERKI) maali-teatridekoratsiooni erialal (juhendaja Mari-Liis Küla).

Vanhanen oli aastatel 1971–1976 Eesti Telefilmi multifilmikunstnik, 1978–1988 Rakvere Teatri peakunstnik, 1985–1987 ka ERKI õppejõud, 1996–1998 Vanalinnastuudio peakunstnik ja 1998–2001 kunstnik, 1986–2008 Viru säru kunstnik, tegutses ka vabakutselisena. Ta tegi lavakujundusi ka Soome ja teistele Eesti teatritele, kujundas Hortus Musicuse jt muusikakollektiivide kostüüme, laulu- ja tantsupidusid, filme ning 1989. aastast Tuglase Seltsi mardilaatu Helsingi Wanas Sadamas ja Kaablitehases, esines isikunäitustega.

Vanhanen on Eesti Teatriliidu (1981), Eesti Lavastuskunstnike Liidu (1993) ning Eesti Kunstnike Liidu liige (1983).

## Looming

* "Keskpäev" (1981, kunstnik)
* "Kann allikal" (1988, kunstnik)
* "Siis sai õhtu ja sai hommik" (1990, kunstnik)

## Tunnustus

* 1978–1980 Üleliidulise noorte lavajõudude ülevaatuse laureaat
* 1980 Balti liiduvabariikide III teatrikunstnike triennaali peapreemia
* 1980 Eesti Teatriühingu aastapreemia
* 1980–1981 Noorte lavajõudude ülevaatuse I preemia
* 1981 Eesti Teatriühingu aastapreemia

## Viited


## Välislingid

* Riina Vanhanen Eesti Lavastuste Andmebaasis
* Teatriankeet. Riina Vanhanen Punane Täht, 9. oktoober 1986
Harvardi Kennedy Kool

**Harvardi Kennedy Kool** (inglise Harvard Kennedy School, **HKS**, ametliku nimetusega John F. Kennedy School of Government) on Harvardi ülikooli juurde kuuluv avalikule haldusele ja sisepoliitikale spetsialiseerunud instituut, mis asub USA Massachusettsi osariigis Cambridge’is. Kool annab haridust magistri- ja doktoriõppe programmide vormis.

Teadus- ja õppeasutus asutati 1936. aastal suuresti tänu Lucius Littaueri 2 miljoni dollarisele annetusele, mis oli tolle aja suurim annetus. 1966. aastal nimetati asutus kolm aastat varem mõrvatud Ameerika Ühendriikide presidendi John F. Kennedy auks tema järgi ümber.

Kooli on lõpetanud umbes 23&nbsp;000 õppurit, nende hulgas ka mitmed riigipead ja ministrid.

## Vaata ka
* Harvardi ülikool
* Harvard Institute of Politics

## Viited
St. George Terminal

**St. George Terminal** on Staten Islandi põhjakaldal Manhattanist ligikaudu 8 km kaugusel asuv ühistranspordikeskus, mis teenindab parvlaevasid, reisironge ja linnaliinibusse. New Yorgi lahe ääres järgnevad pärast maa-alust tunnelit sellele raudteepeatused Tompkinsville, Stapleton ja Clifton.

1880. aastate alguses rajama hakatud ning 1905. aastal valminud ja 1951. aastal pärast tulekahjut taasavatud terminal asub samanimelises naabruskonnas New Yorgis. Raudteeperroone on jaama peale kokku 5+1. Metropolitan Transportation Authority opereerib sealt üle saare mitmete bussiliinidega.

## Vaata ka
*West Midtown Terminal
*Whitehall Terminal
Tiit Lehtmets

**Tiit Lehtmets** (sündinud 15. septembril 1952 Tallinnas) on eesti viievõistleja ja sporditegelane.

Ta lõpetas 1971. aastal Tallinna 2. Keskkooli ja 1975. aastal Tallinna Pedagoogilise Instituudi kehakultuuriteaduskonna.

Lehtmets hakkas moodsat viievõistlust harrastama 1965. aastal Dünamo sektsioonis Kalju Lage ja Enn Liivaku juhendamisel. Ta tuli 1969. aastal Eesti noortemeistriks ja võitis Eesti Dünamo meeskonnas Nõukogude Liidu juunioride meistrivõistlustel pronksi.

Lehtmets töötas aastatel 1978–1982 Tööjõureservide ujumiskooli direktorina ja 1982–1989 Kalevi kesknõukogu aseesimehena, Julianus Inkasso müügijuhina ning Grandhausi müügi- ja turundusjuhina (2009. aastast juhatuse liige), kuulus 1982–1987 Kalevi kesknõukogu presiidiumi ja 1989–1990 Moodsa Viievõistluse Föderatsiooni presiidiumi.

## Tunnustus

* 1972 NSV Liidu meistersportlane
* 1987 Kalevi auliige

## Viited
Paldiski Bolševik

**Paldiski Bolševik** (Палдиский большевик) oli 1941. aastal Paldiskis ilmunud EK(b)P Paldiski linnakomitee häälekandja.

Ajaleht ilmus kaks korda nädalas 13. maist kuni 3. juulini, kokku 15 numbrit. Trükiarv oli 1540, üksiknumbri hind 10 kopikat. Toimetaja oli V. A. Fomitšev.
Hortiboletus bubalinus

***Hortiboletus bubalinus*** on puravikulaadsete seltsi puravikuliste sugukonda kuuluv liik seeni.

## Välislingid
* ''Hortiboletus bubalinus'' andmebaasis eElurikkus.
Margherita pitsa

**Margherita pitsa** (itaalia keeles ***Pizza Margherita***) on Napoli pitsa tüüp. See on ringikujuline, äär on kõrgem ning pitsa on kaetud tomatite, *[[mozzarella]]* (pühvlimozzarellaga), värske basiiliku ja oliiviõliga. Tainas valmistatakse segades vee, soola ja pärmi jahuga.

See pitsa sai nime Itaalia kuninganna Margherita järgi, kellele 1889. aastal Napolit külastades serveeriti Itaalia lipu värvides pitsat: punane (tomatid), valge (*[[mozzarella]]*) ja roheline (basiilik).

## Vaata ka
* Napoli köök
* Napoli pitsa
* Pizza marinara

## Viited

## Kirjandus
*
Domino's

:*Teiste tähenduste kohta vaata artiklit [[Domino]].*

**Domino's Pizza, Inc.** (lühidalt **Domino's**) on Ameerika Ühendriikide pitseeriakett, mis asutati aastal 1960. Ettevõte on registreeritud Delaware'i osariigis, selle peakorter asub Ann Arbori lähedal Michiganis. Aastal 2018 oli Domino'sil ligi 15 000 restorani (üle 5600 Ameerika Ühendriikides, 1500 Indias ja 1200 Suurbritannias) enam kui 83 riigis ja 5701 linnas üle maailma. Eesti esimene Domino'si restoran avas uksed detsembris 2023 Mustamäe Keskuses Tallinnas.

## Viited

## Välislingid
*
Emsi telegramm

**Emsi telegramm** (prantsuse keeles *Dépêche d'Ems*, saksa keeles *Emser Depesche*) oli 13. juulil 1870 avaldatud sõnum, mille tõttu kuulutas Prantsusmaa kuus päeva hiljem Preisimaale sõja ning algas 1871. aastani kestnud Prantsuse-Preisi sõda. Algselt saatis telegrammi Heinrich Abeken kuningas Wilhelm I suveresidentsist Bad Emsist kantsler Otto von Bismarckile Berliini. Telegrammis kirjeldas ta Prantsusmaa suursaadiku esitatud nõudmisi seoses Hispaania pärilusega. Põhja-Saksa Liidu kantsler Bismarck lekitas telegrammi ajakirjandusse ning see tekitas poleemikat nii Prantsusmaal kui Saksamaal.

## Vaata ka
* Guillaume Schnaebelé
* Saksamaa ühendamine

## Allikad
*Crankshaw, Edward. *Bismarck*. The Viking Press. 1981.
*Howard, Michael. *The Franco-Prussian War*.  New York: Dorset Press. 1990 (originally published in 1961).  
*Koch, H. W.  *A History of Prussia*. New York: Dorset Press. 1987 (originally published in 1978).  
*Taylor, A. J. P. *Bismarck, The Man and the Statesman*. New York: Vintage Books. 1967.

## Kirjandus
* 
* Emsi telegrammi mõlemad versioonid saksa keeles
Ludwig Friedrich Leopold von Gerlach

**Ludwig Friedrich Leopold von Gerlach** (17. september 1790 – 10. jaanuar 1861) oli Preisimaa kindral, kuningas Friedrich Wilhelm IV adjutant ning Otto von Bismarcki lähikondlane.

## Viited
Tissot

**Tissot SA** (prantsuskeelne hääldus [*tissoo*]) on Šveitsi käekellatootja. See kuulub ettevõttele The Swatch Group. Tisso' kellatehase rajasid Charles-Félicien Tissot ning tema poeg Charles-Émile Tissot aastal 1853 Le Lockle'is Šveitsis.

Tissot ei ole seotud teise Šveitsi kellafirmaga Mathey-Tissot.

## Vaata ka
* Käekellatootjate loend
* Swiss made

## Viited

## Välislingid
*
Pantelimon

**Pantelimon** on linn Rumeenias Ilfovi maakonnas. Pantelimon asub ajaloolises Munteenia piirkonnas, Bukaresti kesklinnast ligikaudu 9 km idas. Linna läbib põhimaantee DN3.

Asula on tekkinud 17. sajandil. Küla esialgne nimi oli Obilești, hiljem sai selle nimeks Florești. Küla lähedale ehitati Püha Panteleimoni klooster, mille järgi küla praeguse nime sai. Kommunistliku režiimi ajal lammutati kloostri kirik ja selle asemele rajati luksuslik turismikompleks, mis avati 1987. aastal (Lebăda kompleks). 2001. aastal anti kompleks Rumeenia õigeusu kirikule tagasi.

1950. aastal liideti Pantelimon Bukarestiga, kuid muudeti 1981. aastal taas iseseisvaks asulaks. Linnaks sai Pantelimon 30. detsembril 2005. aastal.

2011. aasta rahvaloenduse andmetel oli Pantelimoni elanikest rumeenlasi 80,61%, mustlasi 2,83% ja teistest rahvustest inimesi 0,78%. Rahvus oli teadmata 15,78%-l elanikest.

## Viited
Allan Aint

**Allan Aint** (25. detsember 1969 Tartu – 13. veebruar 2024) oli eesti kitarrist. Ta oli Genialistide kitarrist ja Genialistide Klubi haldusjuht.
Breguet

**Breguet** on Šveitsis asuv ettevõte, mis toodab käe- ja muid kelli ning ehteid. Selle asutas 1775. aastal Abraham-Louis Breguet Pariisis Prantsusmaal. Ettevõtte peakorter asub L'Abbayes Šveitsis. 

See on üks vanematest siiani tegutsevatest käekellatootjatest, Breguet on valdkonna arengusse palju panustanud. 1780. aastal leiutas Abraham Breguet isekeerava kella (*[[tourbillon]]*) ning 1810. aastal meisterdas ta maailma esimese käekella (kell Breguet No. 2639 Napoli kuningannale Caroline Bonaparte'ile).

Breguet' kellad on kõrgelt hinnatud. Aastate jooksul on selle firma kellasid kasutanud teiste hulgas Napoleon I, George III, kuninganna Victoria, Aleksander I, Ettore Bugatti, Winston Churchill, Sergei Rahmaninov, Gioachino Rossini ja Artur Rubinstein. Detsembris 2012 müüdi üks Breguet' kell New Yorgis 6,8 miljoni USA dollari eest.

Breguet kuulub 1999. aastast The Swatch Groupile.

## Vaata ka
* Käekellatootjate loend
* Manufacture d'horlogerie

## Viited

## Välislingid
* Koduleht
St. Pauli

**St. Pauli** (**Sankt Pauli**) on linnajagu Hamburgi Hamburg-Mitte rajoonis Saksamaal. St. Pauli asub Elbe paremal kaldal, lähedal asuv Landungsbrücken on osa Hamburgi sadamast. Seal asuvas Reeperbahni piirkonnas on maailmakuulus punaste laternate tänav. Aastal 2020 elas St. Paulis 21 901 inimest.
Külli Erimäe

**Külli Erimäe** (sündinud 2. jaanuaril 1972) on eesti lastelaulukirjutaja ja muusikaõpetaja.

Ta töötab Tallinna Kadaka Lasteaias ja Lastesõimes Planeedi Mudila muusikaõpetajana. Lisaks on ta Mudilaste Muusika OÜ omanik . Tema loomingut on esitatud Tallinna lasteaedade laulupeol LauluLinnuTee ja konkursil Lasterikkuse Võlumaailm.

## Looming

* Laulik "Eripere mängulood", 2018. Avaldatud koos Sirje Toomperega. 
* Laulik "Pääsukese laul", 2024. 

## Viited


## Välislingid

* Mudilaste Muusika OÜ koduleht
* Mudilaste Muusika YouTube'i lehekülg
* DELTA. Külli Erimäe tutvustab äsja ilmunud uut lastelaulikut, 24.09.2018.
* Külli Erimäe ja Airi Liimetsa teadusartikkel "Lapsele laulmise fenomen koduses kasvatuskultuuris"
Reeperbahn

**Reeperbahn** (alamsaksakeelne reeper+bahn) (saksakeelsed hüüdnimed *die sündige Meile* ('patune miil') ja *[[Kiez]]*) on tänav ja meelelahutuspiirkond Hamburgi St. Pauli linnaosas Saksamaal. See on peale Sternschanze üks kahest linna ööelukeskusest ning seal asub linna punaste laternate tänav. 

Reeperbahni festival on üks maailma suurematest klubifestivalidest.

## Vaata ka
* Prostitutsioon Saksamaal
Fa (bränd)

**Fa** on Saksa hügieenitarvetebränd. See kuulub ettevõttele Henkel AG. Fa toodete hulka kuuluvad nahahoolduskreemid ja -geelid, dušigeelid, seebid ja deodorandid.

## Viited

## Välislingid
*
Garnier

**Garnier** (prantsuskeelne hääldus [*garnje*]) on Prantsuse kosmeetikatootjale L'Oréal kuuluv bränd. Selle all toodetakse juukse- ja nahahooldustooteid.
Pantene (bränd)

**Pantene** (prantsuskeelne hääldus [*panten*]) on Šveitsist alguse saanud juuksehooldustoodete bränd, mis kuulub Ameerika Ühendriikide ettevõttele Procter & Gamble. Pantene sai alguse Hoffmann–La Roche'i ravimifirmas aastal 1945 ning sai nime pantenooli järgi. Aastal 1985 ostis selle Ameerika Ühendriikide ettevõte Vicks, samal aastal omandas Vicksi Procter & Gamble.

## Viited

## Välislingid
*
Schauma

**Schauma** on Saksa juuksehooldusvahendite bränd. See kuulub ettevõttele Henkel AG ning seda turustatakse Schwarzkopfi kaubamärgi all.

## Viited

## Välislingid
*
TRESemmé

**TRESemmé** on Ameerika Ühendriikide juuksehooldusvahendite bränd, mis kuulub Suurbritannia ettevõttele Unilever. Selle lõi 1947. aastal Godefroy Manufacturing Company New Yorgis. Aastal 1968 omandas selle ettevõte Alberto-Culver ning aastal 2010 Unilever.

## Viited

## Välislingid
*
Worcestershire'i kaste

**Worcestershire'i kaste** (või **Worchesteri kaste**) on kääritatud kaste, mille lõid 19. sajandi esimeses pooles John Wheeley Lea ja William Henry Perrins Worcesteri linnas Inglismaal. Leiutajad asutasid hiljem ettevõtte Lea & Perrins. Aastal 1876 otsustas Inglismaa ja Walesi kohus, et ettevõttele ei kuulu kaubamärk "Worchestershire" ning sellest ajast tuntakse seda Worchestershire'i kastmena.

Worchstershire'i kastet kasutatakse tihti liha maitsestamisesks, peale selle on see mitme kokteili koostisosa (Bloody Mary ja Caesar). Kastet kasutatakse ka *[[Welsh rabbit]]*i, Caesari salati ja täidetud munade valmistamisel.

## Vaata ka
* A.1. Sauce
* Angloindia köök
* Kalakaste
* Austrikaste
* Sojakaste
* Henderson's Relish
* Soustide loend

## Viited

## Välislingid
* , abetted by Lea & Perrins, reports and debunks the myth, without unveiling Lady Sandys.
* .
* Song "Worcestershire Sauce"  written for a "Ballad Documentary" put on by the Somers Folk Club (Malvern) in 1984
Tamarindipuu

:*Mitte segi ajada [[tamariskid]]ega.*

**Tamarindipuu** (*Tamarindus indica*) on troopikas kasvav laiavõraline igihaljas lehtpuu, mis pärineb algselt Aafrikast, kuid on nüüdseks laialt levinud troopilistes piirkondades üle maailma. See liblikõieliste (Fabaceae) sugukonda kuuluv puu võib kasvada kuni 25 meetri kõrguseks. Tamarindipuu on eriti hinnatud oma viljade pärast (tamarindid), mis sisaldavad söödavat, hapuka maitsega pulpi, mida kasutatakse laialdaselt toiduvalmistamisel, eriti India, Kagu-Aasia ja Ladina-Ameerika köökides. Lisaks toidule on tamarindil kasutus ka rahvameditsiinis ning selle puitu hinnatakse ehituses ja mööblitööstuses. Puu on hästi kohastunud kuivadele tingimustele ja seda kasutatakse sageli varjupakkuva ning erosiooni tõkestava puuna troopilistes piirkondades.

## Viited
Melass

**Melass** (ehk **söödasiirup**) on suhkrupeedist suhkru valmistamisel järele jääv tumepruun siirup. Seda kasutatakse näiteks mesilaste söödana.

## Vaata ka
* Anadama leib
* Karamellistumine
* Maisisiirup
* Bostoni melassiuputus
* Invertsiirup
* Panela
* Jaggery
* Kuromitsu
* Maillardi reaktsioon
* Vahtrasiirup
* Muscovado
* Pekmez
* Shoofly pie

## Viited
Crème de cassis

**Crème de cassis** on Prantsuse mustsõstraliköör. See on magus ning tumepunane ning seda kasutatakse näiteks kiri kokteilis või juuakse digestiivina.

## Viited
Pantrik

**Pantrik** (*Neofelis nebulosa*) on Kagu-Aasia metsades ja võsastikes elav laigulise karvastikuga kaslane. Tema tüvepikkus on 62–106 cm ning sabapikkus 60–90 cm.

## Vaata ka
* Suurimate kaslaste loend
Bouillabaisse

***Bouillabaisse*** on Lõuna-Prantsusmaa päritolu kalasupp mereandide, tomati ja küüslauguga. Seda valmistasid alguses Marseille kalurid luistest kaladest, keda neil müüa ei õnnestunud.

## Vaata ka

* Bourride
* Cacciucco
* Caldeirada
* Cioppino
* Cotriade
* Gumbo (supp)
* Halászlé
* Kakavia (supp)
* Prantsuse roogade loend
* Suppide loend
* Our Man Flint
* Paila marina
* Uhhaa
The Sugarcubes

**The Sugarcubes** (islandi keeles *Sykurmolarnir*) oli Reykjavíkist pärit Islandi aleternativroki bänd, mis asutati 1986. aastal ja läks laiali 1992. Suure osa oma karjäärist kuulusid bändi koosseisu Björk Guðmundsdóttir (vokaal, klahvpillid), Einar Örn Benediktsson (vokaal), Þór Eldon (kitarr), Bragi Ólafsson (bass), Margrét "Magga" Örnólfsdóttir (klahvpillid) ja Sigtryggur Baldursson (trummid).

The Sugarcubesi debüütalbum "Life's Too Good" (1988) saavutas ootamatu rahvusvahelise edu ja produtseeris nende tunnusloo "Birthday". Seda peetakse esimeseks Islandi albumiks, millel on ülemaailmne mõju ja see on mõjutanud Islandi populaarset muusikat. Nende järgalbum "Here Today, Tomorrow Next Week!" ilmus 1989. aastal ja selle arvustused olid vastuolulised. Nende kolmas ja viimane album "Stick Around for Joy", mis ilmus 1992. aasta veebruaris, võeti paremini vastu ja produtseeris edukad singlid "Hit" ja "Leash Called Love". Rolling Stone nimetas neid "Islandilt ilmunud suurimaks rokkbändiks". Björkist sai hiljem rahvusvaheliselt edukas soolomuusik ja kõigi aegade enimmüüdud Islandi muusik.

## Viited
Tide

**Tide** on Ameerika Ühendriikide pesupulbrimark, mida toodab ja turundab Procter & Gamble. See jõudis turule aastal 1946 ning see on 14,3% suuruse turuosaga maailma müüduim pesupulber.

## Viited

## Kirjandus
* 
* 

## Välislingid
*
Persil

**Persil** on Saksa pesupulbrimark. Seda toodab üle maailma Henkel AG, aga Suurbritannias, Iirimaal, Prantsusmaal, Ladina-Ameerikas (v.a Mehhikos), Hiinas, Austraalias ja Uus-Meremaal Briti ettevõte Unilever. Henkel tõi Persili turule aastal 1907 ning see oli esimene masstootmisesse jõudnud pesupulber, milles kasutati valgendajat.

## Vaata ka
* Persil Power
* Persilschein

## Viited
Margit Maran

**Margit Maran** (neiupõlvenimega **Margit Reinmann**; sündinud 22. juulil 1953 Tallinnas) on eesti filmimonteerija ja toimetaja.

## Elulugu
Ta on lõpetanud 1971. aastal Tallinna 2. Keskkooli ja 1979. aastal Tartu Riikliku Ülikooli eesti filoloogina, sai magistrikraadi 2007. aastal keeletoimetaja erialal Tallinna Ülikoolis tööga „Filmiterminid ajakirjas Teater. Muusika. Kino“ (juhendaja Arvi Tavast), õppis aastatel 2008–2016 Tallinna Ülikooli lingvistika doktoriõppes, kuid katkestas õpingud.

Ta töötas aastatel 1971–1972 arhivaarina Eesti Teaduste Akadeemia Keskarhiivis, 1973–1996 filmimonteerijana Eesti Telefilmis ning alates 1997. aastast loodusfilmide tootmisfirmas Gaviafilm filmimonteerija, toimetaja ja juhatuse liikmena. Ta monteeris Eesti Telefilmi perioodil umbes 80 loodus-, dokumentaal- ja muusikafilmi ning toimetas ja monteeris kõik Gaviafilmis toodetud filmid (v.a „Uuestisünd“).

Maran oli aastatel 2007–2008 TLS tehniliste tekstide toimetaja-korrektor Synergiumis, alates 2009. aastast on ta filmitöö kõrvalt ka lepinguline õppejõud Tallinna Ülikoolis. Ta on aastast 1993 Eesti Kinoliidu, 2010 Eesti Terminoloogia Ühingu ja Eesti Rakenduslingvistika Ühingu ning 2012 Emakeele Seltsi liige.

## Looming
* "Laanetaguse suvi" (1980, monteerija)

## Isiklikku
Tema abikaasa on filmioperaator ja -režissöör Rein Maran, poeg on semiootik ja luuletaja Timo Maran, vanaisa oli ettevõtja Karl Reinmann.

## Viited

## Välislingid
* Margit Maran andmekogus IMDb
Coachella festival

**Coachella** (ametlikult **Coachella Valley Music and Arts Festival** (inglise keelest *Coachella Oru Muusika- ja Kunstifestival*)) on muusika- ja kunstifestival, mis toimub Empire Polo Clubis Indios Coachella orus Colorado kõrbes Californias Ameerika Ühendriikides. See toimub aastast 1999 ning seda korraldab Anschutz Entertainment Groupi tütarettevõte Goldenvoice. Festivalil astuvad üles artistid mitmetest muusikažanridest, sealhulgas esitatakse rokki, poppi, iseseisvat muusikat, hiphopi ja elektroonilist tantsumuusikat ning installatsioonikunsti ja skulptuuri.

Festivali juured ulatuvad 1993. aastasse, mil Pearl Jam Empire Polo Clubis Ticketmasteri kontrolli all olevate lavade vastase protesti märgiks kontserdi korraldas. Kontsert tõestas, et Empire Club sobib samuti suurürituste jaoks ning esimene Coachella festival korraldati kahepäevasena oktoobris 1999, kolm kuud pärast festivali Woodstock '99. Aastal 2000 festivali ei toimunud, aastast 2001 oli Coachella ühepäevame, aastal 2002 naasti kahepäevase formaadi juurde. Aastast 2007 peeti festivali kolmepäevasena ning aastast 2012 kahel järjestikusel nädalavahetusel. Aastast 2003 lubatakse külastajatel festivalialal telkida. Aastatel 2020 ja 2021 jäi Coachella koroonapandeemia tõttu ära.

Coachellal astub üles nii maailmakuulsaid artiste kui algajaid ning see on üks maailma suurematest muusikafestivalidest. Aastal 2017 külastas festivali 250 000 inimest.

## Viited

## Välislingid
*
Glastonbury festival

**Glastonbury festival** (ametlikult **Glastonbury Festival of Contemporary Performing Arts** (inglise keelest *Glastonbury kaasaegsete etenduskunstide festival*); rahvasuus **Glasto**) on viiepäevane kaasaegsete etenduskunstide festival, mida peetakse suviti Piltoni lähedal Inglismaal Suurbritannias. Peale muusika hõlmab festival ka tantsu-, komöödia-, teatri-, tsirkuse-, kabaree- jm kunsti. Peaesinejad on tavaliselt rokk- ja poplauljad, väiksematel lavadel esinevad tuhanded teised artistid. Festivalil on salvestatud albumeid ning filmitud filme ning seda saadab ulatuslik tele- ja meediakajastus.

Festival toimub 600 hektari suurusel maa-alal ning seda külastab umbes 200 000 inimest ning piletita sisenejate tõttu on pealtvaatajaid rohkemgi. Rekordilised 300 000 osalejat oli 1994. aasta festivalil, mille peaesineja oli ansambel Levellers. Festivali töötajad on enamjaolt vabatahtlikud ning seega õnnestub sellega koguda miljoneid naelu heategevuseks.

Glastonbury festival on Suurbritannia kultuuri suursündmus ning on saanud inspiratsiooni 1960. aastate hipiliikumisest. Esimest korda toimus festival 1970. aastal, selle korraldas Michael Eavis, kes oli vaimustuses Bathi festivalil toimunud Led Zeppelini kontserdist.

Aastatel 1970–1981 toimus festival korrapäratult, pärast seda on see toimunud peaaegu igal aastal. Iga viie aasta tagant jäetakse festival ära, et anda maale, kohalikele ja korraldajatele puhkust. Koroonapandeemia tõttu jäi festival ära kahel aastal järjest (2020 ja 2021). Juunis 2022 toimus Glasto taas, peaesinejad olid Billie Eilish, Paul McCartney ja Kendrick Lamar. Näiteks 2024. aastal oli peaesinejad Dua Lipa, Coldplay ja SZA.

## Vaata ka
* Suurbritannia muusikafestivalide loend

## Viited

## Kirjandus
*
*
*
*
*
*

## Välislingid
*Koduleht
Bioleostamine

**Bioleostamine** on metallide ekstraheerimine või vabastamine nende maakidest elusorganismide kasutamise kaudu. Bioleostamine on alternatiivne meetod püro- ja hüdrometallurgiale metallide eraldamiseks. Bioleostamise mehhanisme, mille tulemusena liiguvad metallid lahusesse, saab klassifitseerida atsidolüütiliseks, redoksolüütiliseks ja kompleksolüütiliseks. 

# Atsidolüütiline bioleostamine toimub mikroobide poolt toodetud orgaaniliste hapete mõjul. 
# Redoksolüüsi käigus toimub tsükliline oksüdeerumine ja redutseerimine näiteks rauaga, mille toimel oksüdeeritakse substraat ning metall leostub lahusesse.
# Kompleksolüütilise bioleostamise käigus toimub metalliioonide kelaatumine mõne mikroorganismi toodetud metaboliidiga (nt orgaaniline hape, tsüaniid) ning sellele järgneb metalliühendi lahustumine.

## Viited
Carpaccio

***Carpaccio*** on itaalia roog, õhukesed toored veisefileelõigud või vääriskalafileed, mida serveeritakse tavaliselt eelroana. Selle toidu mõtles 1963. aastal välja Veneetsia Harry's Bari kokk Giuseppe Cipriani ning see levis 20. sajandi jooksul ka mujale. Liha serveeritakse sidruni, oliiviõli ja valge trühvli või parmesaniga.

## Vaata ka
* Kalaroogade loend
* Itaalia köök

## Viited

## Kirjandus
* 
* 
* 
*
Rahvatervis

**Rahvatervis** on „teadus ja kunst haiguste ennetamisest, eluea pikendamisest ja tervise edendamisest läbi ühiskonna, organisatsioonide, avalike ja erasektori, kogukondade ja üksikisikute organiseeritud pingutuste ja teadlike valikute“.  

## Viited
Korfpall

:*Mitte segi ajada [[korvpall]]iga.*

**Korfpall** (hollandi keeles *korfbal*) on pallispordiala, mis sarnaneb *[[netball]]*ʾile ja korvpallile. Mõlemas võistkonnas on kaheksa mängijat, neli naist ja neli meest. Eesmärk on visata pall võrguta korvi, mis on maapinnast 3,5 meetri kõrgusel.

Selle mõtles 1902. aastal välja hollandi kooliõpetaja Nico Broekhuysen. Hollandis on ligi 500 korfpalliklubi ning seda harrastab enam kui 90 000 inimest. Mäng on levinud ka Belgias ja Taiwanil ning veel 70 riigis üle maailma.

## Vaata ka
* Europa Shield (korfpall)
* European Bowl (korfpall)

## Välislingid
* Rahvusvaheline Korfpalli Liit (IKF)
Larry Ellison

**Lawrence Joseph Ellison** (sündinud 17. augustil 1944 New Yorgis) on Ameerika Ühendriikide ettevõtja, Oracle Corporationi kaasasutaja. Ta oli aastatel 1977–2014 Oracle'i tegevjuht ning on pärast seda olnud firma tehnoloogiajuht ja tegevesimees.

Juunis 2024 hindas Bloomberg Billionaires Index tema varade väärtuseks 137 miljardit $ ning seega oli Ellison maailma varakuselt üheksas inimene. Forbesi hinnangul oli tema varade väärtus siis 152 miljardit $ ning ta oli maailma rikaste edetabelis viies. Talle kuulub 98% Hawaii saarestiku suuruselt kuuendast saarest Lanaist.

## Viited

## Kirjandus
* 
* 
* 
* 

## Välislingid
* Ellison Oracle Corporationi lehel
* Ellsion Forbesi lehel
Sumatra tiiger

**Sumatra tiiger** (*Panthera tigris sondaica*) on tiigri alamliik, kes elutseb Sumatra saarel Indoneesias.

## Üldiseloomustus
Sumatra tiigritel on tumeoranž karv, millel on tumedad triibud. Võrreldes teiste tiigri alamliikidega on Sumatra tiigril tumedam karvkate ja peenemad triibud. Sumatra tiigrite kaela katab pikem lakka meenutav karvkate. Samuti on neil pikad ja tundlikud vibrissid, mis aitavad neil tajuda erinevaid muutuseid ümbritsevas keskkonnas, mis on abiks liikumisel ja jahi pidamisel.

Sumatra tiigrid on elutsevatest tiigritest kõige väiksemad, isaslooma mass ulatub 120 kilogrammist kuni 140 kilogrammini, emaslooma oma umbes 90 kilogrammist 110 kilogrammini. Isaslooma pikkus peast sabani on umbes 2,5 meetrit, emasloomad on umbes 30 sentimeetrit lühemad.

Sumatra tiiger on IUCN-i poolt klassifitseeritud kriitilises seisundis olevaks liigiks. 2017. aastal hinnati nende arvukuseks vabas looduses 618 ± 290 isendit.

## Käitumine

### Toitumine
Sumatra tiiger on lihasööja ehk karnivoor nagu teisedki tiigrid.

### Paljunemine ja elutsükkel
Emased sumatra tiigrid saavad suguküpseks umbes 3–4 aasta vanuselt, isased umbes 4–5 aasta vanuselt. Neil ei ole kindlat paaritumishooaega, kuid tavaliselt toimub paaritumine novembrist aprillini.

## Viited
Vostoki programm

**Vostok** (vene keeles Восток, *[[Ida]]*) oli Nõukogude Liidu programm esimeste mehitatud kosmoseaparaatide loomiseks ning esimesteks inimeste lendudeks kosmosesse. Vostok konkureeris Ameerika Ühendriikide Mercury programmiga, 12. aprillil 1961 õnnestus saata kosmonaut Juri Gagarin kosmoselaeval Vostok 1 orbiidile. Vostoki kosmoselaev arendati luuresatelliidist Zenit ning  selle kanderakett mandritevahelisest ballistilisest raketist R-7 Semjorka. Sõna "Vostok" oli salastatud kuni Gagarni lend maailma ajakirjandusele teatavaks tehti.

Programmi raames tehti aastatel 1961–1963 kuus mehitatud kosmoselendu. Pikim lend kestis peaaegu viis päeva, neli viimast lendu saadeti paarides ühepäevase vahega. Sellega oldi Mercuryst edukamad, kuna Mercury lend kestis vaid 34 tundi.

Vostokile järgnes Voshodi programm aastatel 1964–1965, millega lennutati suuremad, kahe- ja kolmemehelised kapslid ning kasutati võimsamat raketti.

## Allikad
* SP-2000-4408. Part 1 (page 1-500), Part 2 (page 501-1011).
*
*
Sojuzi programm

**Sojuzi programm** (vene keeles Союз, *[[Nõukogude Liit|Liit]]*) on Nõukogude Liidus 1960. aastate alguses alanud programm inimese kosmosesse viimiseks. Sojuzi kosmoselaev oli algselt osa kuundumisprojektist, mille eesmärk oli viia Nõukogude kosmonaut Kuule. Sojuz oli pärast Vostoki (1961–1963) ja Voshodi programmi Nõukogude Liidu kolmas inimese kosmoselennu projekt.

Programm koosneb Sojuzi kapslist ja Sojuzi raketist ning seda viib tänapäeval läbi Venemaa Roskosmos. Pärast seda kui Space Shuttle'i programm 2011. aastal lõppes, oli Sojuz kuni 2020. aastani ainus võimalus Rahvusvahelisse kosmosejaama (ISS) saamiseks. Mais 2020 viis Dragon 2 esimesed astronaudid ISS-i.

## Vaata ka
* Shenzhou (kosmoselaev)
* Space Shuttle
* Energija-Buran
* Kosmoselennuõnnetuste loend

## Viited
Mägi-rasvatihane

**Mägi-rasvatihane** (*Parus monticolus*) on tihaslaste sugukonda tihase perekonda kuuluv linnuliik. 

## Levila
Mägi-rasvatihane on levinud Himaalaja mäestiku lääneosast Lõuna-Vietnamini ja Hiina Taiwani saareni. 

## Välimus
Mägi-rasvatihane on välimuselt ja kehaehituselt sarnane rasvatihasele. Mägi-rasvatihase keha pikkus jääb vahemikku 11-13 sentimeetrit, rasvatihasest eristab mägi-rasvatihast erkrohelist värvi kõhu- ja seljaosa. 

## Viited
Voshodi programm

**Voshodi programm** (vene keeles Восход, *Tõus* või *Koit*) oli teine Nõukogude Liidu programm inimese kosmosesse viimiseks. Programmi raames tehti Voshodi kosmoselaeva ja raketiga kaks ühepäevast mehitatud lendu, üks 1964 ja üks 1965. Lisaks lennutati aastal 1966 kosmosesse kaks koera 22 päevaks.

Voshod oli järg Vostoki programmile ning selles kasutati Vostokist kuuest lennust üle jäänud materjali. Voshodile järgnes Sojuzi programm.
Goa trance

***Goa trance*** on elektroonilise tantsumuusika stiil, mis arenes 1990. aastate alguses välja India Goa osariigis. *Goa trance*ʾi iseloomustavad burdoonilikud bassiliinid, mis sarnanevad 21. sajandi *[[psychedelic trance]]*ʾi tehnominimalismile. *Goa trance* oli *psuchadelic trance*ʾi eelkäija. Pikad lood, mille tempo muutub, peaksid kuulaja viima n-ö transiseisundisse.

## Vaata ka
* Goa muusika

## Viited

## Kirjandus
*vijendra kudnekar. & Hollands, R., Beyond Subculture and Post-subculture? The Case of Virtual Psytrance,* Journal of Youth Studies*, Volume 9, Number 4, September 2006, pp.&nbsp;393–418(26), Routledge.
* St John, G. 2004 (ed.), *Rave Culture and Religion*, Routledge. ().
* St John, G. 2001 (ed.), *FreeNRG: Notes From the Edge of the Dance Floor* free ebook download, Common Ground, Melbourne, 2001 ().
* St John, G. 2010. (ed.), *The Local Scenes and Global Culture of Psytrance.* New York: Routledge. ().
* St John, G. 2011. DJ Goa Gil: Kalifornian Exile, Dark Yogi and Dreaded Anomaly. *Dancecult: Journal of Electronic Dance Music Culture* 3(1): 97–128.
* St John, G. 2012. Seasoned Exodus: The Exile Mosaic of Psyculture. *Dancecult: Journal of Electronic Dance Music Culture* 4(1): 4–37.
* St John, G. 2012. *Global Tribe: Technology, Spirituality and Psytrance.* Equinox. ().
* St John, G. 2014. "Goatrance Travellers: Psytrance and its Seasoned Progeny." In Simone Krüger and Ruxandra Trandafoiu (eds), *The Globalization of Musics in Transit: Musical Migration and Tourism.* New York: Routledge, 160–182.
* Taylor, T., 2001. *Strange Sounds: Music, Technology and Culture,* Routledge.  ().
* Moon Juice Stomper Novel by Ray Castle
Drone

***Drone*** on minimalistlik muusikažanr, milles kasutatakse palju burdoone. Seda iseloomustavad pikad teosed, milles on võrdlemisi vähe harmoonilist variatsiooni. Burdoonirikast muusikat leiab nii Aasia, Austraalia kui Euroopa traditsioonist, kuid *drone*ʾiks nimetatakse peamiselt Lääne muusikat. *Drone*ʾi elemente on kasutatud ka rokkmuusikas, *[[ambient]]*ʾis ja elektronmuusikas.

## Vaata ka
* Drone metal
* Space music

## Viited

## Allikad
* Boon, Marcus, "The Eternal Drone" originally published as "The eternal drone: good vibrations, ancient to future" in *[[The Wire (magazine)|The Wire]]* book: Rob Young (ed.), *Undercurrents: The Hidden Wiring of Modern Music*, ed. Rob Young, London: Continuum Books, 2002,  — History and analysis of drone music from medieval Europe to 1960s La Monte Young (who helped with the article) to 1990s Coil (band).
* Cook, Nicholas & Pople, Anthony, *The Cambridge History of Twentieth-century Music*, Cambridge University Press, 2004, 
* Cox, Christoph & Warner, Daniel (eds) & al., *Audio Culture: Readings in Modern Music*, Continuum International, 2004, 
* DRAM (Database of Recorded American Music), "Drone in American Minimalist Music" (Archive.org copy should be available in February 2009), by Nate Wooley, August 1, 2008. — Short history with six online drone pieces (available from accredited institutions or with a library login).
* Levaux, Christophe, "Démesures. Une histoire du drone des 1960 à nos jours", Interval(le)s No 7 (2015): Réinventer le rythme / Den Rhythmus neu denken.
* Potter, Keith, *Four Musical Minimalists: La Monte Young, Terry Riley, Steve Reich, Philip Glass*, Cambridge University Press, 2002 (rev. pbk from 2000 hbk), 
* Textura, "Drones: Theatres of Eternal Music" (Archive.org copy of 2008), *Textura* No. 5, February 2005, textura.org. (Also printed as "On and On and On...: The drone & modern music" in *[[Grooves (magazine)|Grooves]]* No. 16, 2005) — Definition, history, further reading, records list, links.
* Young, La Monte, "Notes on The Theatre of Eternal Music and ''The Tortoise, His Dreams and Journeys''" (original PDF file), 2000, Mela Foundation, www.melafoundation.org — Historical account and musical essay where Young explains why he considers himself the originator of the style vs. Tony Conrad and John Cale.
* Zuckerman, Gabrielle (ed.), "An Interview with La Monte Young and Marian Zazeela" (Archive.org copy of 2006), American Public Media, July 2002, musicmavericks.publicradio.org — Text transcript with audio version available.

## Kirjandus
* Biron, D. 2015. The Democratic Drone. *Overland*, 20 October.
Intesa Sanpaolo

**Intesa Sanpaolo S.p.A.** on Itaalia pangandusettevõte. See on varade suuruselt Itaalia suurim ning maailma suuruselt 27. pank. Ettevõte tekkis juriidiliselt 2007. aastal Banca Intesa ja Sanpaolo IMI liitumisel, kuid selle juured ulatuvad aastasse 1583.

Aastal 2020 oli Intesa Sanpaolos Itaalias 14,6 miljonit klienti ning tütarpankade Bank of Alexandria, CIB Banki, Privredna banka Zagrebi ja Všeobecná úverová banka kaudu veel 7,2 miljonit klienti Kesk- ja Lõuna-Euroopas ning Ukrainas ja Egiptuses.

Aastal 2010 oli panga varade väärtus 877,66 miljardit $ ning see oli nimistus Forbes Global 2000 26. kohal. Ettevõte kuulub börsiindeksisse EURO STOXX 50.

Aastal 2014 loodud Euroopa Pangandusjärelvalve määratluse järgi on Intesa Sanpaolo oluline pank ning seega teostab sellele järelevalvet otse Euroopa Keskpank.

Mais 2024 oli panga turukapitalisatsioon 74,83 miljardit $.

## Vaata ka
* Inter-Alpha Group of Banks

## Viited

## Välislingid
*
Kuldvaarikas

**Kuldvaarikas** (*Rubus ellipticus*) on roosõieliste (*Rosaceae*) sugukonda ja muraka (*Rubus*) perekonda kuuluv poolpõõsas. Selle kasvuala ulatub India subkontinendist (Nepal, India, Sri Lanka ja Pakistan) Hiina lõunaosa, Indohiina ja Filipiinideni.

## Vaata ka
* Choerospondias
* Myrica esculenta

## Viited
Kuldvihm

**Kuldvihm** (*Laburnum*) on liblikõieliste (*Fabaceae*) sugukonda kuuluv väikeste puude ja põõsaste perekond, mis on pärit Kesk- ja Lõuna-Euroopast. 

Perekonda kuulub kaks liiki, harilik kuldvihm (*Laburnum anagyroides*) ja alpi kuldvihm (*Laburnum alpinum*). Kuldvihma iseloomustavad kevadel ja varasuvel õitsevad silmatorkavad kollased, rippuvad õiekobarad, mis meenutavad vihma. Puud võivad kasvada 7–10 meetri kõrguseks ning on populaarsed ilupuud aedades ja parkides. Kuldvihma kõik osad, eriti seemned, on mürgised, sisaldades tsütisiininimelist alkaloidi, mis võib põhjustada raskeid mürgistusi, eriti lastel ja loomadel. Vaatamata mürgisusele on kuldvihm hinnatud oma dekoratiivsete omaduste poolest ja teda kasutatakse laialdaselt maastikukujunduses, eriti Euroopas. Taime puit on kõva ja vastupidav ning seda on ajalooliselt kasutatud väiksemate puitesemete valmistamiseks.

## Viited
Tonya Harding

**Tonya Maxene Price** (sünninimega **Harding**; sündinud 12. novembril 1970 Portlandis) on Ameerika Ühendriikide endine tippiluuisutaja ja poksija. 

Ta oli kolmeaastane, kui ema ta iluuisutamistrenni viis. Noorpõlves seadis ta esikohale spordi ning langes keskkoolist välja. Aastatel 1986–1989 hakkas tema koht Ameerika Ühendriikide meistrivõistlustel paranema ning 1989. aastal võitis ta võistluse Skate America. Ta tuli 1991. ja 1994. aastal Ameerika Ühendriikide meistriks ning sai 1991. aasta maailmameistrivõistlustel teise koha. 1991. aastal sai temast aegade teine naine (pärast Midori Itot), kellel õnnestus rahvusvahelisel võistlusel kolmekordne *[[axel]]*.

Jaanuaris 1994 sattus Harding skandaali keskmesse, kui tema eksabikaasa korraldas iluuisutajale ning Hardingu rivaalile Nancy Kerriganile rünnaku. Märtsis 1994 tunnistas Harding end kokkuleppemenetluses süüdi õigusmõistmise takistamises. Tema seosed rünnakuga tõid sama aasta juunis kaasa alaliidult eluaegse võistluskeelu ning talt võeti ära 1994. aasta meistritiitel.

Aastatel 2003–2004 tegeles ta profipoksiga. Temast on kirjutatud palju raamatuid ja uurimusi ning tehtud mängu- ja dokumentaalfilme. 2014. aastal linastusid temast kaks teledokki ("Nancy & Tonya" ja "The Price of Gold" (inglise keelest "Kulla hind")). 2017. aastal tehti temast Steven Rogersi stsenaariumi järgi filmi "Mina, Tonya", kus Hardingut kehastas Austraalia näitleja Margot Robbie. 2018. aastal osales ta Ameerika Ühendriikide saates "Tantsud tähtedega", kus ta sai kolmanda koha. 2019. aastal võitis ta kokandussaate "Worst Cook in America" ("Ameerika halvim kokk").

## Allikad
* 
* 
* 
* 
* 
* 
* 
* 
* 
* 
* 
* 
* 
*
Annika Sörenstam

**Annika Charlotta Sörenstam** (snd 9. oktoobril 1970) on Rootsi golfimängija. Teda peetakse üheks ajaloo parimaks naisgolfariks. Kui ta 2008. aasta hooaja järel suurest golfist tagasi astus, oli ta võitnud naiste seas rekordilised 96 rahvusvahelist profiturniiri. Ta pn võitnud 72 LPGA ametlikku võistlus, sh 10 suurvõistlust, ning 24 rahvusvahelist turniiri. Pärast 50-aastaseks saamist ta naasis spordi juurde ning võitis 2021. aasta Ameerika Ühendriikide seeniorite naiste lahtised meistrivõistlused.

Aastaks 2003 saavutas ta karjääri suure slämmi, sh võitis kõik neli oma karjääri põhiosa ajal toimunud suurturniiri.

Kuigi ta lõpetas tavagolfikarjääri aastal 2008, oli ta 2022. aasta lõpus 22 miljoni $-ga endiselt enimteeninud naisgolfar. Lähim jälitaja oli teeininud üle 2 miljoni vähem, kuigi osalenud 187 turniiril rohkem.

Aastal 2021 sai ta Ameerika Ühendriikide president Donald Trumpilt Presidendi Vabadusmedali.

## Vaata ka
* Suur slämm (golf)
* Brittany Lincicome
* Lexi Thompson
* Michelle Wie West
* Babe Didrikson Zaharias

## Viited

## Välislingid
*
Soohorang ja Bandabi

**Soohorang** ja **Bandabi** (korea keeles vastavalt 수호랑 ja 반다비) olid vastavalt 2018. aasta taliolümpiamängude ja 2018. aasta parataliolümpiamängude maskotid. Mõlemad võistlused toimusid Pyeongchangi maakonnas Gangwoni provintsis Lõuna-Koreas. Soohorang on valge tiiger ning Bandabi kaeluskaru. Maskotid valiti 2014. aastal konkursi kaudu ning Rahvusvaheline Olümpiakomitee kinnitas need 2016. aasta juunis.

## Vaata ka
* Hodori
* Tiigrite kujutamine kultuuris

## Viited